बैरिया के नागेन्द्र सिहं के निधन
September 10, 2013
द्वाबा के मालवीय कहाए वाला स्व॰ मैनेजर सिहं के बेटा आ कई कॉलेजन के प्रबन्धक सपा नेता नागेन्द्र सिंह के निधन अतवार का दिने दिल्ली में हो गइल. ऊ कुछ दिन से बीमार रहलें आ दिल्ली के एगो निजी अस्पताल में इलाज चलत रहुवे. अब उनकर पार्थिव शरीर सड़क मार्ग से उनका गाँवे करमानपुर ले आ के अंतिम संस्कार करावल जाई.
नागेन्द्र सिंह के मौत पर शोक मनावत उनका से जुड़ल सगरी शिक्षण संस्थान दू दिन ले बंद रहीहें सँ. एहमें सुदिष्टपुरी के सुदिष्ट बाबा इंटर कॉलजे, दूबे छपरा के पीएन इंटड़ कॉलेज, जमालपुर के आचार्य जेबी कृपलानी इंटर कॉलेज वगैरह शामिल बाड़ी सँ.
bho_Deva ltz_Latn bho_Deva bho_Deva